A "Mária kútja" forrása | ÉRDEKESSÉGEK
Devecsery László: Mária kútja Názáretben
Arató Károly: Jelentés egy szökésről
Pap Gábor tükrös kísérlete
Mária kútja Názáretben ma
"Mária kútja-kirakó"
VÁLOGATOTT SZAKIRODALOM
Devecsery László Mária kútja Názáretben Ruhád sötétkék áhítat, hódolunk neked, biblikus csendben liliomot nyújtunk feléd; csobban az őselem a félkörív boltozat alatt; leszegett fejű lények, büszke tartású tevék, lovak, életforrás és megviselt, nehéz akarat, sötét arcok, halál-jelképek, rettenet. Ki ruháját mögötted mossa, ő is térdet hajt neked. Rovátkált ecsetvonások, homok-hullámtaréj, léptek nyomát hiába keresed. Vannak kik elhaladnak, mintha zenére járna lábuk, s kezük csukott szárnyként repülést nem áhít; tele korsók súlyával szakadatlan, zarándok-léptünk tovább nehezül. Hasáb-hiányok, árnyékok sötét foltjai - belőled mi világol? Cédrusok testén nem látszik a seb; itasd fel kínzó szomjúságunk! Jegenyék őrt állnak talán kopár távolok szélfútta partjain. Ott ülsz középen: kéken, az ős-eredet határain. Élet és halál jogát nem bogozzák fáradt kezeim. Názáret fénylő zsongása, csendje - a kút ki nem apad; lehetnél bárhol: súrolna emberi áhítat. Kutad káváján ülök, nem fakad belőlem kárhozat. Eljöttem hozzád, Mária! Tartsd kezeidben erősen gyenge létemet. Ti férfiak, felismertétek a nőt, az asszonyt, ki ott pihen sötétkék ruhájában a szelíd irgalomnak, ki érettünk takar hazát, szerelmet és megváltása minden mozdulat. Forrás: http://www.mek.iif.hu/porta/szint/human/szepirod/modern/devecs_y/napora/ Arató Károly Jelentés egy szökésről Kosztka Tivadar patikus tégelyekből, fiolákból emelt erődből holdfényhágcsón menekült - "Napút"-ra lelni csontvárak, romok, Selmecbánya hegyeinél irdatlanabb kudarcok között váltófutással szurokfáklyával szemeiben inait a gyógyszerész kitartón. Szökése közben kurjongatásaikat lengető csikósok hortobágyi viharban, sehol-sincs tengerparton kényes pára-paripákon ügetők, alkonytekintetü tanító Marokkóból elröppenés előtt galambcsontú nők Mária kútja mellett, Názáretben, sírós-nevetős álarcú színészek kathartikus hiánya Taorminában, Panasztól előtt széltől ingatott panaszkodók, újholdnál athéni álomkocsizók bújtatták, adták egymásnak rejtegetve - Zenitig nőtt cédrusmagánya suhogó ágán gunnyaszt, füstölög magában, elérhetetlenül. Forrás: Jelenkor 1973/11. 963. oldal A Mária kútja Názáretben című festmény esetében drámaian új és más módon el nem nyerhető felismerések birtokába juttathat bennünket a homorú tükörrel végrehajtott manipuláció. A kút boltívének mentén végzett anamorfotikus tükrözés először is azt teszi világossá, hogy a kép főszereplője nem Mária, hanem a Csontváry arcvonásait viselő Vízöntő-figura. A "visszatorzítás" révén azután az is észlelhetővé válik - dr. Kövecs Gyula kiskunhalasi főorvos telitalálata! -, hogy a Vízöntő korsójából kiinduló vízsugár egy másik, hozzánk közelebb eső "fantom-korsó" szájába ömlik, amelynek fülei a tőle jobbra és balra elhelyezkedő két fekete állat lelógó fehér füleiből képződnek. Ez a formáció az eredeti festményen egyáltalán nem mutatkozik, hanem "szétzilálódik" egyéb élő és élettelen képrészletekbe. Forrás: Pap Gábor: A Napút festője Csontváry Kosztka Tivadar Pódium Műhely Egyesület, Debrecen, 1992, 27. oldal Mária kútja Názáretben ma
Eredetileg ez a forrás szolgáltatta a vizet Názáretnek már a Jézus előtti időkben is. | Mária kútja Názáretben ma Több, mint 2000 éves vízforrás
A Mária kútja felé épült templom Názáretben Forrás: http://www.bestchristiantours.com/israelphotopages Kirakós játék
Működés: A darabokat párosával lehet megcserélni: először az egyikre kell egyet kattintani, és ha sárga színű lesz a kerete, akkor pedig arra a darabra, amelyikkel ki szeretnénk cserélni. Újrakeverni az ablak frissítésével vagy a darabszámokat mutató valamelyik nyomógomra kattintva lehet. Lassúbb gépeken az újrakeverés eltart néhány másodpercig. Ha a kép szélén véletlenül ott marad néhány képpont az előző keverésből, akkor csak mozdítsuk meg a böngésző gördítősávját az ablak jobb szélén, ez újrarajzolja a képet. A program működéséhez szükség van a Java futtató környezetre. A programot Perlaki Attila készítette.